armvectores/hy_wikipedia_2023 huggingface dataset:
Bootstrap Studio

Bootstrap Studio, ադապտացված ծրագիր, որը նախատեսված է վեբ կայքերի դիզայնի պատրաստման և մշակման համար։ Այն պարունակում է մեծ թվով բաղադրիչներ, որոնք թույլ են տալիս պատրաստել բջջային տարբերակների համար ադապտացված կայքեր և պարունակում են բազմաթիվ օգտակար տարրեր։
Ծրագիրը նախատեսված է կայքերի ստեղծման և նախատիպերի կառուցման համար։ Այն օգտագործում է հայտնի Electron շրջանակը և իրենից ներկայացնում է կրոսս-պլատֆորմային ծրագիր։


== Պատմություն ==
Bootstrap Studio-ն թողարկվել է 2015 թվականի հոկտեմբերի 19-ին Product Hunt կայքում, որտեղ այն հայտնվել է «Օրվա ծրագիր» կատեգորիայում։ Ծրագրի 2․0 տարբերակը թողարկվել է 2016 թվականի հունվարի 22-ին և իր մեջ պարունակում էր JavaScript խմբագիր և ունի CSS-ի կատարելագործված աջակցում։ 4․0 տարբերակը թողարկվել է 2017 թվականի նոյեմբերի 1-ին։ Այս թողարկման մեջ հասանելի դարձավ Bootstrap 4-ի աջակցումը, նոր ֆիլտրեր, բաղադրիչներ և այլն։ 2019 թվականի օգոստոսի 22-ին Bootstrap Studio-ում հասանելի դարձավ GitHub Student Pack-ը։


== Ծանոթագրություններ ==


== Արտաքին հղղումներ ==
https://bootstrapstudio.io/ Bootstrap Studio. պաշտոնական կայք
Աջուլի

Աջուլի, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Զեմո Օքոնա

Զեմո Օքոնա (վրաց.՝ ზემო ოქონა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Քարելից հեռու է 3 կմ։


== Ծանոթագրություններ ==
Սողութլո

Սողութլո (վրաց.՝ სოღუთლო), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1590 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ։


== Ծանոթագրություններ ==
Շահոքրամ

Շահոքրամ , (լատ.՝ Cheiranthus Cheiri) պատկանում է խաչածաղկավորների (Cruciferae) ընտանիքին։


== Կենսաբանական նկարագիր ==

Շահոքրամը (Ch.Cheiri) բազմամյա պարտեզային բույս է։ Աչքի է ընկնում շատ գեղեցիկ դարչնագույն, դեղին ծաղիկներով, որոնք երբեմն խայտաբղետ են կազմված դեղին ու դարչնագույն գեղեցիկ բծերից։ Ծաղիկներն արձակում են դուրեկան և ուժեղ բուրմունք, հասարակ են կամ լիաթերթ։ Նախահայրը Հռենոս գետի շրջակայքում հաճախ հանդիպող Ch.fruticulosus բույսն է։ Բարձրությունը տատանվում է 25-75 սմ-ի սահմաններում։ Ձմռան ընթացքում ջերմատներում կամ բնակարաններում ծաղկման համար օգտագործվում են հետևյալ սորտերը՝ Նոևա, Դրեզդենյան, Գոլիաֆ և Կաղինինգրադյան։


== Մշակում ==
Երևանի պայմաններում շահոքրամը հայողությամբ ձմեռում է բաց գրունտում, սակայն երբեմն ցրտահարվում է օդի ջերմաստիճանի ուժեղ տատանումներից։ Ցրտահարության վտանգն ավելի մեծ է այն դեպքում, երբ անձրևներից հետո անմիջապես սկսվում են ուժեղ սառնամանիքներ։ Ձմեռվա ընթացքում, մինչև գարնան կեսերը, հիանալի ծաղկում է ջերմատանը՝ տալով կտրած առատ ծաղիկներ։ Կարելի է մշակել նաև թաղարներում, որպես սենյակային բույս։ Մշակության աշխատանքները նույնն են, ինչ որ ձմեռային շահպրակինը։


== Տեսակներ ==
Cheiranthus cheiri var. thyrsoideus DC. [1821]
Cheiranthus cheiri var. serratus DC. [1821]
Cheiranthus cheiri var. patulus DC. [1821]
Cheiranthus cheiri var. maximus DC. [1821]
Cheiranthus cheiri var. grandiflorus DC. [1821]
Cheiranthus cheiri var. fruticulosus DC. [1821]
Cheiranthus cheiri var. flavescens DC. [1821]
Cheiranthus cheiri var. ferrugineus DC. [1821]
Cheiranthus cheiri var. multiplex N.H.F.Desp. [1838]
Cheiranthus cheiri var. canescens N.H.F.Desp. [1838]
Cheiranthus cheiri subsp. fruticulosus (DC.) Nyman [1878]
Cheiranthus cheiri proles fruticulosus (DC.) Rouy & Foucaud [1893]
Cheiranthus fruticulosus L'Hérit. ex DC. [1821]
Erysimum suffruticosum Spreng. [1819]
Erysimum pseudocheiri Boiss. [1867]
Erysimum ochroleucum ssp. helveticum (Jacq.) Nyman [1878]
Erysimum lanceolatum ssp. helveticum (Jacq.) Arcang. [1882]
Erysimum helveticum (Jacq.) DC. in Lam. & DC. [1805]
Erysimum cinereum Moench [1794]
Cheirinia helvetica (Jacq.) Link [1822]
Cheiri vulgare Clairv. [1811]
Cheiri murale (Salisb.) Samp. [1914]
Cheiri montanum Clairv. [1811]
Cheiranthus helveticus Jacq. [1777]
Erysimum murale Lam. [1779]
Erysimum bocconi Pers. [1806]
Crucifera cheiri (L.) E.H.L.Krause [1902]
Cheiranthus muralis Salisb. [1796]
Cheiranthus luteus Dulac [1867]
Cheiranthus cheiri L. [1753]
Cheiranthus bocconi All.


== Պատկերասրահ ==

		
		
		
		
		


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Վերխնի Զգիդ

Վերխնի Զգիդ (ռուս.՝ Верхний Згид, օսերեն՝ Уæллаг Зджыд), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2002 թվականին գրանցված տվյալներով կազմում էր 204 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերասանուհի Վ. Մալչենկոյի դիմանկարը

«Դերասանուհի Վ. Մալչենկոյի դիմանկարը», հայ նկարչուհի Երանուհի Ասլամազյանի կտավներից մեկը՝ ստեղծված 1946 թվականին։ Յուղաներկով կտավի չափերն են 84 × 65 սմ։
Այսօր այն պահպանվում և ցուցադրվում է Գյումրու Մարիամ և Երանուհի Ասլամազյան քույրերի պատկերասրահում:


== Նկարագիր ==
Նկարում պատկերված է դերասանուհի Վ. Մալչենկոն։ Դիմանկարը նախապես գրավում է բնորդի նկատմամբ նկարչուհու ջերմ համակրանքով։ Այդ զգացումը ամենից առաջ ծագում է գեղանկարչական կոլորիտից՝ կառուցված մեղմ, միևնույն ժամանակ արտիստուհու թավշյա շրջազգեստի շագանակագույնի հագեցված տոների վրա՝ թարմացված գլխարկի ժապավենի նուրբ վարդագույնով։ Արտիստուհու կերպարը, որը խորհրդային ժողովրդին ծառայելու փառավոր ուղի է անցել, մեկնաբանված է պարզ, թվում է նույնիսկ, առօրեական։ Բայց մեկնաբանված լինելով նկարչուհու կողմից առանց կեցվածքի և արտաքին տոնականության՝ այն գրավում է իր մարդկայնությամբ։
Տարեց կնոջ դեմքը մտախոհ է և փոքր ինչ հոգնած։ Հայացքը խորասուզված է հուշերի մեջ, բայց  բավական ճշտորեն պատկերացում է կազմվում նրա դեմքի արտահայտությունը հոգեկան մեկ այլ վիճակի ժամանակ։ Այն կարող է լինել շատ աշխույժ և ներթափանցող։ Ծնկների վրա հանդարտորեն դրված ձեռքերը ընդգծում են առավել մտերմիկ տրամադրություն։


== Ծանոթագրություններ ==
Լոնդոնի համալսարան

Լոնդոնի Համալսարանը քոլեջային և դաշնային հետազոտական համալսարան է, որը գտնվում է Լոնդոնում, Մեծ Բրիտանիա։ Այն սկզբնապես միավորվել է արքայական կանոնադրությամբ 1836 թվականին։ Այժմ այն կառավարվում է 1994 թվականին ընդունված Լոնդոնի Համալսարանի Ակտով։ Համալսարանն այժմ բաղկացած է 18 բաղադրյալ քոլեջներից, 9 հետազոտական ինստիտուտներից և մի շարք կենտրոնական մարմիններից։


== Պատմություն ==
Լոնդոնի համալսարանը Մեծ Բրիտանիայի առկա ուսուցում իրականացնող ամենամեծ համալսարանն է՝ ունենալով 161,270 ճամբարային ուսանող և մոտավորապես 50,000 հեռակա ուսուցմամբ ուսանող՝ Լոնդոնի համալսարանի Միջազգային ծրագրերով։ Համալսարանի տաս ամենամեծ քոլեջներն են Լոնդոնի համալսարանական քոլեջը, Լոնդոնի արքայական քոլեջը, Թագուհի Մերիի անվան Լոնդոնի համալսարանը,Սիթին, Բիրբեքի համալսարանը, Լոնդոնի Տնտեսագիտական համալսարանը, Արքայական Հալովեյ համալսարանը, Գոլդսմիթի համալսարանը, Լոնդոնի Արևելագիտության համալսարանը և Լոնդոնի Սբ.Գևորգի համալսարանը։
Մինչ 2015 թվականը ամբողջ աշխարհում կա ընդհանուր թվով 2 միլիոն Լոնդոնի համալսարանի շրջանավարտ, որոնց մեջ մտնում են 12 կուսական և արքայական քահանաներ, 52 նախագահներ և վարչապետեր, 84 Նոբելյան մրցանակակիրներ, 6 Գրեմմի մրցանակակիրներ և 3 Օլիմպիական խաղերի ոսկե մեդալակակիրներ։


== Քոլեջներ ==
Լոնդոնի համալսարանի ներկայիս գործող քոլեջներն են՝


== Հռչակավոր մարդիկ ==


=== Հռչակավոր շրջանավարտներ և անձնակազմ ===

		
		
		
		
		


=== Հիշարժան շրջանավարտներ ===
Լոնդոնի համալսարանը շնորհել է իր առաջին պատվավոր կոչումը 1903 թվականի հունիսին։
Այս մրցանակաբաշխությունը շնորհվել է հռչակավոր անհատներին՝ ակադեմիական և ոչ ակադեմիական բնագավառներից։ Պատվավոր կոչումները հավանության են արժանացվում քոլեջի խորհրդի կողմից, որը համալսարանի կառավարական կառույցի մի մասն է կազմում։

		
		
		
		


== Ծանոթագրություններ ==


== Արտաքին հղումներ ==
Լոնդոնի համալսարանի կայք
Լոնդոնի համալսարանի արխիվ
Լոնդոնի համալսարանի ուսանողների ցանկ
Լոնդոնի համալսարանի ակտ 1991 թվական
Լոնդոնի համալսարանի զինվորական ծառայություն 1941-1954
Տաշօղլի

Տաշօղլի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սերվիտուտ

Սերվիտուտ (լատիներեն՝ Servitus, servitutis — ստրկություն, ենթարկվածություն), ընչական իրավունքի տեսակ, ըստ որի անձին իրավունք է վերապահվում օգտվել ուրիշի գույքից որոշակի շրջանակներում կամ սահմանափակել սեփականատիրոջ իրավունքը որոշակի հարաբերություններում։ Ձևավորվել է հռոմեական իրավունքում 14 մասնավոր սեփականատերերի հակադարձ շահերը կարգավորելու համար։ Սկզբում ծագել է հողային սերվիտուտ (օրինակ, հարևանի հողամասով ջուր անցկացնելու իրավունքը)։ Հռոմեական իրավունքը ճանաչում էր նաև անձնական սերվիտուտ (օրինակ, ուրիշի գույքի ցմահ օգտագործման իրավունքը, այսպես կոչված՝ ուզուսֆրուկտուսը)։ Սերվիտուտը կիրառվել է նաև այն երկրներում, որտեղ փոխառնվել է հռոմեական իրավունքը։ 20-րդ դարի իրավունքն ամրապնդել է հողի արդյունաբերական օգտագործման (խողովակաշարի, էլեկտրահաղորդման գծերի անցկացում) հետ առնչված սերվիտուտի մի քանի իրավունքներ։ 
Դիվանագիտական պրակտիկայում «Սերվիտուտ» տերմինն (միջազգային սերվիտուտ) օգտագործվում է մի պետության տերիտորիալ իրավունքներն այլ պետության օգտին սահմանափակելու համար (ծովային, ռազմական բազաների, ուրիշի տերիտորիաներում սետչմենտների ստեղծում)։
Անտառաշեն

Անտառաշեն, գյուղ Հայաստանի Լոռու մարզի Գուգարքի տարածաշրջանում, Վանաձոր քաղաքից մոտ կմ հարավ-արևելք։
Գյուղը գտնվում է ծովի մակերեսից 1900 մ բարձրության վրա, շրջապատված է կանաչազարդ անտառներով, բարձրադիր լեռներով։ Լեռներից հոսող գետը հոսում է անմիջապես գյուղի ջրամբարը, որը բնակչությանը բավարարում է ամբողջությամբ։


== Կլիմա ==
Գյուղի կլիմայական պայմանները բարենպաստ են. ձմեռը ցրտաշունչ է, իսկ ամառը՝ զով։


== Գյուղատնտեսություն ==
Գյուղացիական տնտեսության զբաղմունքը՝ հողագործություն, նախկինում զբաղվել են գազանաբուծությամբ։ Կարևոր է նշել, որ երկար տարիներ զբաղվելով գազանաբուծությամբ, տալով հանրապետությանը մեծ եկամուտներ, չեն զբաղվել հողագործությամբ, քանի որ ամբողջ տարին այն պահանջել է մարդկային նուրբ խնամք և հոգատարություն։ Տնտեսությունը միակն է եղել նույնիսկ անդրկովկասյան երկրներում, ուր արտահանվել է ոսկեփայլ մորթի։ Եթե 1937 թ. միությունը ունեցել է 25-30 գազան, ապա 1988 թ. արտահանվել է 17 000 կզաքիսի, 10 000 աղվեսի մորթի, պաշտպանելով հետագա մայրական կազմը։


== Տնտեսություն ==
1990 թ.-ը տնտեսությունը կանգնել է փլուզման եզրին, որը շարունակվեց մինչև 1994 թ.-ն։ Այդ օրվանից սկսած համայնքը զրկվեց գրեթե ամեն ինչից։ Երբ ամենուր կատարվում էր սեփականշնորհման գործընթացը, համայնքում այն չիրականացավ Համաձայն ՀՀ Գերագույն խորհրդի 31 հոկտեմբերի 1991 թ. որոշման։ Անտառաշենը առանձնացել է Լերմոնտովոյի գյուղական խորհրդից, դարձել ինքնուրույն։


== Բնակչություն ==
Անտառաշենի ազգաբնակչության փոփոխությունը.


== Ծանոթագրություններ ==
Կուտիշչե (գյուղ, Մալինի շրջան)

Անվան այլ կիրառումների համար տե՛ս՝ ԿուտիշչեԿուտիշչե (ուկրաիներեն՝ Кутище), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1928 թվականին։
2001 թվականի տվյալներով Կուտիշչե գյուղում բնակվում էր 62 մարդ։ Բնակավայրը զբաղեցնում է 0,651 կմ² տարածք։ Բնակչության խտությունը կազմում էր 95,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոնիֆացիո Վերոնեզե

Բոնիֆացիո Վերոնեզե (իտալերեն՝ Bonifacio Veronese, 1487[…], Վերոնա, Վենետո, Իտալիա - հոկտեմբերի 29, 1553, Վենետիկ, Վենետիկի հանրապետություն), իտալացի նկարիչ։
Ծնունդով Վերոնա քաղաքից է։ Նրա ընտանիքը տեղափոխվել է Վենետիկ 1505 թվականից հետո, որտեղ և Վերոնեզեն սկսել է սովորել գեղանկարչություն։ Հնարավոր է, որ նա եղել է նկարիչ Պալմա Վեկոյի աշակերտը։
Հիմնականում նկարել է կրոնական կերպարներ և նկարներ, վենետիկյան դպրոցին բնորոշ՝ մադոննայի կերպարը սրբերի հետ, այսպես կոչված «Սուրբ զրույցներ»։ Երբեմն Վերոնեզեն ստեղծում էր իր ժամանակի համար բավականին անսովոր գործեր, որոնցից ամենահայտնին «Ավետում» եռապատումն է, որում նա պատկերել է հայր Աստծո թռիչքը Վենետիկի Սուրբ Մարկի հրապարակի վրայով։ Վերոնեզեն մեծ ճանաչում է վայելել Վենետիկում, ունեցել է սեփական արհեստանոց։ Նրա աշակերտները հետագայում հայտնի վենետիկյան նկարիչներ են եղել։


== Ծանոթագրություններ ==


== Գրականություն ==
Philipp Cottrell, Bonifacio Veronese and the young Tintoretto, in։ Inverno, 4, 1997, S. 17-36. (անգլ.)
Gerhard Rüger, Zur Restaurierung eines Gemäldes von Bonifazio Veronese, in։ Jahrbuch der Staatlichen Kunstsammlungen Dresden, 1968/69, S. 133—138.
Decio Gioseffi, Per una datazione tardissima delle storie di Tobiolo in S. Raffaele di Venezia con una postilla su Bonifacio Veronese. In։ Emporium, 126.1957, p. 99-114.
Paul Wescher, Bonifazio di Pitati, called Veronese (1491—1553), In։ Bulletin of the Art Division, 4.1952 Nr. 2/3, S. 9.
Theodor von Frimmel, Eine Verwechslung von Bonifazio Veneziano mit Tizian, In։ Repertorium für Kunstwissenschaft, 7.1884, p. 1-15.
«Bonifazio de’Pitati, genannt Veronese», in։ Helga Wäß, Der Raub der Sabinerinnen der Familie Gradenigo։ neueste Forschungen zum Frühwerk Tintorettos; eine Hommage an die Gründerväter Venedigs in einem unbekannten venezianischen Gemälde der Zeit nach 1539, Regensburg 2000, S. 8 ff. und 56 ff (mit zahlreichen Abbildungen). — ISBN 3-7954-1338-9
Никитюк О. Д. «Художественные музеи Венеции», серия «Города и музеи мира», М., «Искусство», 1979. (ռուս.)
Շվերին (Քյոնիգս Վուստերհաուզեն)

Անվան այլ կիրառումների համար տե՛ս՝ Շվերին (այլ կիրառումներ)Շվերին (Քյոնիգս Վուստերհաուզեն) (գերմ.՝ Schwerin (bei Königs Wusterhausen)), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդի շրջանի կազմի մեջ։ Գտնվում է Շենկենլենդհենի ենթակայության տակ։ Բնակչությունը 630 մարդ է (2010 թվականի դեկտեմբերի 31–ի տվյալներով)։ Զբաղեցնում է 6,69 կմ² տարածք։ Պաշտոնական կոդը՝ 12 0 61 448։


== Ծանոթագրություններ ==


== Արտաքին հղումներ ==
Պաշտոնական էջ
Քլեր շրջան (Միչիգան)

Քլեր շրջան (անգլ.՝ Clare County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,489 կմ² է, բնակչությունը՝ 30,926 մարդ (2010 թ. տվյալներով)։ Շրջկենտրոնն է Հարիսոն բնակավայրը։ Կազմավորվել է 1840 թ.։
Ջերմաղբյուր (Քարվաճառ)

Ջերմաղբյուրը լքված գյուղատեղի է Արցախի Շահումյանի շրջանում, համանուն գետի ափին։ Գյուղը գտնվում է Նոր Վերինշեն գյուղից 4-5 կիլոմետր հյուսիս-արևմուտք, իսկ շրջկենտրոն` Քարվաճառից 11-12 կիկոմետր հյուսիս-արևելք։ Գյուղից 1,5 կմ դեպի հարավ-արևելք գտնվում է լքված Եղցի (Եղցաշեն) գյուղը, որտեղ կա 17-րդ դարի կիսավեր եկեղեցի։


== Աշխարհագրություն ==
Տրտու գետի ձախ վտակներից մեկի ափին, դեպի Ռմբոստյան լեռանցք տանող ճանապարհին գտնվում է Ջերմաղբյուր գյուղատեղին, որը հայտնի է նաև թուրքերեն՝ Իսթիբուլաղ (տաք աղբյուր) անունով։ Ջերմաղբյուր-Իսթիբուլաղից 1,5 կիլոմետր հարավ-արևելք նույն վտակի ափին գտնվում է մի գյուղատեղի` Եղցաշեն (թուրքերեն՝ Քիլիսա) անվանումով։ Այստեղ մինչև հիմա կանգուն է XVII դարում կառուցված միանավ մի եկեղեցի, որի արտաքին չափերն են 14,15x7, 80 մետր։ Մուտքի մոտ կան խաչքարեր։ Եկեղեցու մոտ կա մի տապանաքար, որի վրա կա արձանագրություն։ Այս եկեղեցին և խաչքարերը ադրբեջանական ուսումնասիրողները փորձել են ներկայացնել որպես աղվանական։


== Պատմական կառույցներ ==
Խորհրդային տարիներին այստեղ կային Միշնի և Ներքին (Աշաղը) Խաչ անուններով գյուղեր, որոնք գտնվել են Ջերմաղբյուրի մերձակայքում։ Առաջին գյուղն իր անունը ստացել է Լաչինի շրջանի համանուն գյուղից գաղթած և այդտեղ հաստատված քրդերից, իսկ մյուսը` այնտեղ պահպանված խաչքարերից, որոնցից միայն մեկն է հաջողվել գտնել։ Այդ խաչքարը գտնվում է Ներքին Խաչ գյուղից 1 կիլոմետր հարավ-արևելք, ծովի մակարդակից 1711 մետր բարձրությամբ բլրի գագաթին։ Խաչքարը ոչ ամբողջական է։ Խաչքարի չափերն են 155x78x17 սանտիմետր։ Նույն վտակի ձախ ափին են գտնվել Գյոյդա և Աղդաշ գյուղերը, իսկ Տրտուի հովտով ավելի ներքև՝ Ալչայի, Սարիդաշ, Քենդյերի, Քյավշան, Գյունեփայա, Նադիրխանլի, Ղուզեչիրքին, Սնըխքիլիսա, Բաշքյանդ, Միլլի, և գետափնյա Չայքյանդ ու Ղլըչլի գյուղերը` Տրտուի ափին։ Հայոց գերեզմանատան և եկեղեցու հետքեր գտել են միայն Չայքյանդ գյուղում։ Այստեղ մի քանի բնակելի տների և հացի փռի շենքի պատերի մեջ իրար միացված են ավերված գերեզմանատան կոտրատված գերեզմանաքարեր և եկեղեցու խաչազարդ քարեր։ Փռի պատի մեջից հանվել է եկեղեցու երեսպատի խաչազարդ քար և արցախյան ազատամարտիկների ձեռքով այն տեղափոխվել է Արցախի Շահումյանի շրջանի Չարեքտար գյուղ։ Այնտեղ պահպանվածներից ոչ մեկի վրա արձանագրություն չի եղել, բայց ըստ ոճական և գեղարվեստական առանձնահատկությունների դրանք XII-XIV դարերի կառույցներ են։


== Պատկերասրահ ==

		
		


== Ծանոթագրություններ ==
Կոլմար ֆոն դեր Գոլց

Կոլմար ֆոն դեր Գոլց, (գերմ.՝ Colmar von der Goltz) Գոլց փաշա (օգոստոսի 12, 1843(1843-08-12)[…], Պոլեսկ, Կալինինգրադի մարզ - ապրիլի 19, 1916(1916-04-19)[…], Բաղդադ, Օսմանյան կայսրություն), գերմանական ռազմական գործիչ, գեներալ-ֆելդմարշալ։ Օսմանյան կայսրության հետ կայզերական Գերմանիայի մերձեցման ժամանակաշրջանում եղել է Թուրքիայում գերմանական ռազմական առաքելության ղեկավարը։ Նրա գլխավորությամբ է իրականացել գերմանական օրինակով թուրքական բանակի վերակազմումը։ Հետագա տարիներին հրամանատարական բարձր պաշտոններ է վարել Գերմանիայում։ 1909 թվականից եղել է Թուրքիայի Բարձրագույն ռազմական խորհրդի փոխնախագահ, 1914 թվականից՝ թուրքական սուլթանի գեներալ համհարզ։ 1915 թվականի ապրիլից գլխավորել է թուրքական 1-ին, հոկտեմբերից՝ 6-րդ բանակները, որոնք գործում էին Անտանտի զորքերի դեմ Սիրիայում և Միջագետքում։


== Ծանոթագրություններ ==
Դմիտրի Գերման

Դմիտրի Սերգեևիչ Գերման (բելառուս․՝ Дзмітрый Сяргеевіч Герман, հունիսի 12, 1988(1988-06-12), Բերյոզա, Բրեստի մարզ, Բելառուսական ԽՍՀ, ԽՍՀՄ), բելառուս ֆուտբոլիստ, բրեստյան «Դինամո»-յի կիսապաշտպան։


== Ակումբային կարիերա ==
Համարվում է Դինամո ակումբի սան (առաջին մարզիչը եղել է Յ. Ն. Տյուկշևիչը), իսկ արդեն 2007 թվականին համալրել է «Բերյոզա» ակումբի շարքերը։ 2010 թվականի մրցաշրջանում հաջողությամբ հանդես է եկել Առաջին լիգայում, «Բարանովիչի» ակումբում, որից հետո միացել է սլոնիմյան «Բելտրանսգազ» ակումբին և դարձել է նրա առանցքային խաղացողներից մեկը։
2012 թվականի փետրվարին հայտնվեց «Բրեստե» ակումբի թիրախում, բայց ապարդյուն։ 2012 թվականի երկրորդ շրջանում հանդես եկավ «Վեդրիչ-97» ակումբի կազմում։ Մրցաշրջանի ավարտվելուն պես փորձեց աշխատանքի տեղավորվել ժոդինյան «Տորպեդո ԲելԱԶ» ակումբում, բայց ապարդյուն։ Արդյունքում 2013 թվականի փետրվարին պայմանագիր կնքեց «Գորոդեա»-յի հետ։
2014 թվականի փետրվարից սկսեց մարզվել մոզիրյան «Սլավի» ակումբի կազմում, և արդյունքում հենց այդ ակումբում սկսեց 2014 մրցաշրջանը։ Շուտով կարողացավ ամրանալ «մոզիրյան» ակումբի կազմում և օգնեց ակումբին վերադառնալ Բարձրագույն լիգա։


=== Վիճակագրություն ===


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Կայեն (այլ կիրառումներ)

Կայեն կարող է նշանակել՝

Կայեն և Աբել,
Կայեն, միջնադարյան բերդ Հայաստանի Տավուշի մարզում։
Լույս (հեռուստաընկերություն)

Անվան այլ կիրառումների համար տե՛ս՝ Լույս Հեռուստաընկերություն (Luys TV)«Լույս Հեռուստաընկերություն»,  հիմնվել է 2011 թվականին, հեռարձակվում է Վաղարշապատում, Արմավիրի մարզում ամբողջությամբ, մասամբ Երևանում, Արտաշատում, Մասիսում։ Ցուցադրվում է
Գեղարվեստական և անիմացիոն ֆիլմեր, մանկական հաղորդումներ, երաժշտական տեսահոլովակներ։ Ամեն ուրբաթ ժամը 20:45-ին եթեր է տրվում Էջմիածնի քաղաքապետարանի լրատվության բաժնի պատրաստած «Վաղարշապատի լուրեր» հաղորդումը։


== Հաղորդումներ ==
Բանբեր
Մամուլ


== Արտաքին հղումներ ==
Էջմիածնի քաղաքապետարանի վիդեոալիքը ՅուԹյուբ կայքում


== Ծանոթագրություններ ==
Խոմինցևսկի գյուղական խորհուրդ (Ռոմենսկի շրջան)

Խոմինցևսկի գյուղական խորհուրդ  (ուկրաիներեն՝ Хоминцівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Խոմինցևսկի գյուղական խորհրդում բնակվում էր 926 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Միջազգային խնամակալություն

Միջազգային խնամակալություն, ինքնակառավարում չունեցող որոշ տարածքների կառավարման միջազգային համակարգ, ձևավորվել է 1939-1945 թվականներին երկրորդ համաշխարհային պատերազմից հետո՝ ՄԱԿ-ի կանոնադրության համաձայն։ Միջազգային խնամակալության համակարգը տարածվում էր խնամակալության մասին համաձայնագրերով նրա մեջ ընդգրկվող տերիտորիաների, այդ թվում՝ Ազգերի լիգայի մանդատային տերիտորիաների, հիտլերյան կոալիցիայի պետություններից անջատված տերիտորիաների, ինչպես և այն տերիտորիաների վրա, որոնք համակարգի մեջ են մտցվել դրանց կառավարման համար պատասխանատու պետությունների կամավոր համաձայնությամբ։ Խնամակալական իշխանությունն իրականացվում է ՄԱԿ-ի անունից և նրա ղեկավարությամբ։ Ստրատեգիական համարվող տերիտորիաների խնամակալության բոլոր ֆունկցիաներն իրականացնում է ՄԱԿ-ի Անվտանգության խորհուրդը, մյուս տերիտորիաների վերաբերյալ՝ Գլխավոր ասամբլեան, որին օգնում է այդ նպատակով ստեղծված հատուկ մարմինը՝ ՄԱԿ-ի խնամակալական խորհուրդը։ Մինչև 1950 թվականը Միջազգային խնամակալության համակարգի մեջ էին մտնում Տանգանիկան, Բրիտանական Կամերունն ու Բրիտանական Տոգոն (խնամակալը՝ Մեծ Բրիտանիա), Ֆրանսիական Կամերունն ու Տոգոն (Ֆրանսիա), Ռուանդա-Ուրունդին (Բելգիա), Նոր Գվինեան (Ավստրալիա), Արևմտյան Սամոան (Նոր Զելանդիա), Մարշալյան, Մարիանյան և Կարոլինյան կղզիները (ԱՄՆ), Նաուրու կղզին (Մեծ Բրիտանիա, Ավստրալիա, Նոր Զելանդիա), Սոմալին (Իտալիա)։ Միջազգային խնամակալության մասին ՄԱԿ-ի կանոնադրությունը շարունակ խախտվել է, կառավարվող տերիտորիաները դիտվել են որպես կառավարող պետությունների անբաժանելի մասը, այդ տերիտորիաներում ստեղծվել են ռազմ, բազաներ ևն։ Միջազգային խնամակալությամբ կառավարվող երկրները մանդատային տերիտորիաներից էապես չէին տարբերվում։ Նրանց մեծ մասի բնակիչները զուրկ էին քաղ․ իրավունքներից։ Ազգային-ազատագրական շարժման ծավալման հետևանքով խնամարկյալ տերիտորիաների մեծ մասը ստացել է անկախություն։ Սոցիալիստական երկրները հետևողականորեն պայքարում էին գաղութատիրության բոլոր ձևերի վերացման համար։ Գաղութային երկրներին ու ժողովուրդներին անկախություն տալու մասին ՄԱԿ-ի ընդունած դեկլարացիայից (1960) հետո միջազգային խնամակալության համակարգը փաստորեն կորցրել էր նշանակությունը։ 1980 թվականի դրությամբ պահպանվում էր ինքնակառավարում չունեցող և խնամարկյալ 23 տարածք՝ 6, 2 միլիոն ընդհանուր բնակչությամբ, այդ թվում՝ ԱՄՆ-ի կառավարման ներքո՝ 7, Մեծ Բրիտանիայի՝ 13, Ավստրալիայի՝ 1, Նոր Զելանդիայի՝ 1, Հարավ-Աֆրիկյան Հանրապետության՝ 1։
Խլություն

Խլություն, լսողության լրիվ բացակայություն կամ այն աստիճանի թուլություն, որի դեպքում խոսքի ընտրողական ընկալումը դառնում է անհնար։
Լրիվ խլությունը լինում է հազվադեպ։ Խուլերի մեծամասնության մոտ պահպանվում են լսողության հետքերը, որի շնորհիվ կարողանում են լսել շատ բարձր ձայներ, իսկ երբեմն որոշ ծանոթ բառեր։ Հիմնական պատճառները ներքին ականջի և լսողական նյարդի ախտաբանական պրոցեսներն են, որոնք հետևանք են վարակիչ մի շարք հիվանդությունների (ցերեբրոսպինալ մենինգիտ, գրիպ, խոզուկ, կարմրուկ, քութեշ)։ Որոշ դեպքերում խլությունը կարող է հանգեցնել լսողության զարգացող անկման (օտոսկլերոզի դեպքում)։ Երբեմն առաջանում է ուժեղ աղմուկի և ցնցումների երկարատև ազդեցությունից, որոշ նյութերով (մկնդեղ, սնդիկ, կապար) թունավորվելիս։ Խլությունը կարող է լինել նաև բնածին, որն առաջանում է ժառանգական գործոնների կամ զարգացող պտղի վրա վարակի ազդեցությունից և մոր օրգանիզմի թունավորումից։
Բնածին և վաղ մանկական տարիքում ձեռք բերած խլությունը երեխային զրկում է խոսքին ինքնուրույն տիրապետելու հնարավորությունից (խուլհամրություն)։ Ավելի ուշ տարիքում առաջացած խլության դեպքում փոխվում են ձայնի ելևէջները (մոդուլացիա), առաջանում են արտասանության արատներ, սակայն ամբողջական խոսքը չի տուժում։ Շրջապատի մարդկանց հետ խոսքային հաղորդակցությունը որոշ չափով թեթևանում է խոսքի տեսողական ընկալման հմտության տիրապետման (շրթունքների շարժումները, կարդալը), իսկ լսողության հետքերի առկայության դեպքում՝ ձայնաուժեղացուցիչ հատուկ սարքերի օգտագործման շնորհիվ։
Բուժումը քիչ արդյունավետ է։ Բորբոքային պրոցեսների և օտոսկլերոզի դեպքում լսողության լավացումը երբեմն հնարավոր է վիրաբուժական միջամտությամբ։ Կանխարգելում՝ լսողության կայուն խանգարումներ առաջացնող հիվանդությունների ժամանակին բուժում։


== Գրականություն ==
Александр Мещеряков Познание мира без слуха и зрения


== Ծանոթագրություններ ==


== Արտաքին հղումներ ==
«Глухих.нет» — Информационно-развлекательный портал для людей с проблемами слуха.
http://www.deafworld.ru/
Сайт межрегиональной молодёжной общественной организации «Мир слабослышащих»
«Наша жизнь» — еженедельник для неслышащих людей Archived 2018-08-11 at the Wayback Machine.
[1]
Нарушения слуха у детей и взрослых
Խլություն հոդվածը Curlie-ում (ըստ DMOZ-ի)
National Institute for the Prevention of Deafness and other Communication Disorders
World Health Organization Global Costs of unaddressed hearing loss and cost-effectiveness of interventions, 2017    [2]
«Hearing Loss in Children»։ Hearing Loss in Children Home (en-us)։ Վերցված է 2017 թ․ մարտի 17 
Occupational Noise and Hearing Loss Prevention (NIOSH)
OSHA-NIOSH  2018.  Preventing Hearing Loss Caused by Chemical (Ototoxicity) and Noise Exposure Safety and Health Information Bulletin (SHIB), Occupational Safety and Health Administration and the National Institute for Occupational Safety and Health.  SHIB 03-08-2018. DHHS (NIOSH) Publication No. 2018-124.
Centers for Disease Control and Prevention Vital Signs- Hearing Loss [3]
Բելոկուրակինոյի շրջան

Բելոկուրակինոյի շրջան (ուկրաիներեն՝ Білокуракинський район), շրջան Ուկրաինայի Լուգանսկի մարզում։
Ստեղծվել է 1923 թվականին։ Վարչական կենտրոնը՝ Բելոկուրակինո։


== Աշխարհագրություն ==
Շրջանի տարածքի մակերեսը կազմում է 1436 կմ²։


== Բնակչություն ==
2007 թվականի մարդահամարի արդյունքներով շրջանում բնակվում էր 23918 մարդ։ Բնակչության խտությունը կազմում էր 16,66 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
(7587) Վեկման

(7587) Վեկման (անգլ.՝ Weckmann), աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 2-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,255181 ա. մ., առավելագույնը մոտենում է 1,897 ա. մ. հեռավորության վրա և հեռանում 2,6134 ա. մ.։ Արեգակի շուրջ մեկ ամբողջական պտույտ է կատարում 1237 երկրային օրվա ընթացքում, իր ուղեծրով շարժվելով միջինում 0,291026 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7587) Վեկման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Թումանյանի սիրտ (մատուռ)

Հովհաննես Թումանյանի սիրտ (մատուռ), Հովհաննես Թումանյանի սիրտն ամփոփող մատուռ, որը գտնվում է Լոռվա Դսեղ գյուղում՝ Թումանյանի տուն-թանգարանի բակում։


== Պատմություն ==
1921 թվականին Թումանյանը վատառողջ էր. նա ապրում էր Թիֆլիսում և Թիֆլիսի բժիշկները որոշեցին վիրահատել։ Դա չօգնեց Թումանյանին։ Նա տեղեկացավ, որ Բեռլինում իրականացնում են ճառագայթային բուժում և շատ էր ցանկանում Մոսկվայով այցելել Բեռլին։
1922 թվականի դեկտեմբերյան ցրտաշունչ մի օր Թումանյանը ճանապարհվեց Մոսկվա։ Թումանյանին ուղեկցում էին կրտսեր որդին՝ Արեգը, Աշխեն և Նվարդ դուստրերը և բժիշկ Սաղյանը։ Մոսկվայի Օստոումովյան հիվանդանոցի բժիշկները խորհուրդ չտվին, որ Թումանյանը գնա Բեռլին. պատճառը Բեռլինում քաղաքական խառն իրադրությունն էր և Թումանյանի ենթաստամոքսային գեղձի չարորակ ուռուցքի ուշացած բուժումը։
1923 թվականի մարտի 23-ին Թումանյանը մահացավ Մոսկվայում։ Բանաստեղծի մարմինը բացելու ժամանակ նրա որդին՝ Արեգը, թաքուն վերցրեց հոր սիրտը և ֆորմալինի սրվակի մեջ այն բերեց տուն՝ Թիֆլիս։ Եղբորը գրած նամակում Արեգն իր արարքը բացատրում է նրանով, որ «չցանկացավ իր աննման հայրիկի՝ աշխարհն ընդգրկող սիրտը հենց այնպես շպրտեն»։
Սիրտը որոշ ժամանակ տանը պահելուց հետո ուղարկեցին Երևանի բժշկական ինստիտուտ, որտեղ այն պահվեց մինչև Թումանյանի 125-ամյակը։ 1994 թվականին սիրտը Կառավարական հանձնաժողովի որոշմամբ բերեցին Դսեղ և ամփոփեցին տուն-թանգարանի բակում՝ ճարտարապետ Ռոմեո Ջուլհակյանի նախագծով կառուցած մատուռում։ Բանաստեղծի աճյունն ամփոփված է Թիֆլիսում՝ Խոջիվանքի պանթեոնում։
Սիրտը մատուռի մեջ դրեց Ներսես արքեպիսկոպոս Պոզապալյանը։ Այսօր մատուռն ուխտատեղի է հազարավոր այցելուների համար։


== Գրականություն ==
Նվարդ Թումանյան, «Հուշեր և զրույցներ», Էդիթպրինտ, 1987 թ․


== Ծանոթագրություններ ==
և Գրականության թանգարանի պաշտոնական կայք
Ստեպուկի (գյուղ, Լոխովիցայի շրջան)

Ստեպուկի (ուկրաիներեն՝ Степуки), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1722 թվականին։
2001 թվականի տվյալներով Ստեպուկի գյուղում բնակվում էր 192 մարդ։ Բնակավայրը զբաղեցնում է 1,44 կմ² տարածք։ Բնակչության խտությունը կազմում էր 0,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկրի տրոյացի աստերոիդներ

Երկրի տրոյացի աստերոիդներ՝ աստերոիդների խումբ, որը շարժվում է Արեգակի շուրջ Երկրի ուղեծրի երկայնքով, Երկրից 60°-ով առջեվում (Լ4) կամ հետևում (Լ5), պտտվելով Լագրանժի կետերից մեկի շուրջ։ Երկրից դիտարկման ժամանակ, նրանք տեղաբաշխված կլինեին երկնքում Արեգակից 60° առջևում կամ հետևում։
Ի սկզբանե հայտնաբերվել էին մի քանի աստերոիդներ, որոնք շարժվում էին Երկրի հետ 1:1 ուղեծրային ռեզոնանսով, օրինակ՝ (3753) Կրուիտնին։ Այսպիսի աստերոիդները չեն հանդիսանում տրոյացիներ, քանի որ շարժվում են ոչ L4 и L5 Լագրանժի կետերում։
2010 թվականին հայտնաբերվեց առաջին Երկրի տրոյացի աստերոիդը - 2010 TK7: 2010 TK7 - փոքր մարմին է, մոտ 300 մ տրամագծով։ Պտտվում է L4 կետի շուրջ, դուրս գալով խավարածրի հարթությունից. L5 կետի շուրջ տրոյացի աստերոիդներ դեռ չեն հայտնաբերվել։


== Տես նաև ==
Տրոյացիներ
Մարսի տրոյացի աստերոիդներ
Յուպիտերի տրոյացի աստերոիդներ
Նեպտունի տրոյացի աստերոիդներ


== Ծանոթագրություններ ==
Փշավերակ

Փշավերակ, գյուղ Արևմտյան Հայաստանում, Էրզրումի վիլայեթի Բաբերդի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(4346) Ուիտնի

(4346) Ուիտնի (անգլ.՝ Whitney), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 23-ին Էնդրյու Նոյմերի կողմից Սայդինգ Սփրինգում։
Միջին հեռավորությունը Արեգակից կազմում է 3,024107 ա. մ., առավելագույնը մոտենում է 2,7632 ա. մ. հեռավորության վրա և հեռանում 3,2851 ա. մ.։ Արեգակի շուրջ մեկ ամբողջական պտույտ է կատարում 1920,85 երկրային օրվա ընթացքում, իր ուղեծրով շարժվելով միջինում 0,187417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4346) Ուիտնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրեթշտադ

Գրեթշթաթ (գերմ.՝ Grettstadt), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4121 մարդ։ Զբաղեցնում է՝ 34,93 կմ² տարածք։ Պաշտոնական կոդ 09 6 78 138։


== Ծանոթագրություններ ==


== Արտաքին հղումներ ==
Պաշտոնական կայք
(3470) Յարոնիկա

(3470) Յարոնիկա (անգլ.՝ Yaronika), աստերոիդ աստերոիդների հիմնական գոտում։ Հայտնաբերվել է 1975 թվականի մարտի 6-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,345172 ա. մ., առավելագույնը մոտենում է 2,0031 ա. մ. հեռավորության վրա և հեռանում 2,6872 ա. մ.։ Արեգակի շուրջ մեկ ամբողջական պտույտ է կատարում 1311,78 երկրային օրվա ընթացքում, իր ուղեծրով շարժվելով միջինում 0,274437 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3470) Յարոնիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լավրովո (այլ կիրառումներ)

Լավրովո, կարող է վերաբերել՝

Լավրովո - գյուղ Ռուսաստանի Լենինգրադի մարզի Կիրովսկի շրջանի կազմում։
Լավրովո - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Լավրովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Լավրովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Լավրովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Լավրովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Լավրովո - գյուղ Ռուսաստանի Տվերի մարզի Ռամեշկովսկի շրջանի կազմում։
Օսկար Այզեկ

Օսկար Այզեկ (անգլ.՝ Oscar Isaac, ի ծնե անունը՝ Օսկար Իսաակ Էռնանդես Էստրադա (իսպ.՝ Oscar Isaac Hernandez Estrada), մարտի 9, 1979(1979-03-09), Գվատեմալա Սիթի, Գվատեմալա), գվատեմալական ծագմամբ ամերիկացի դերասան և երգիչ։ Նա հայտնի է իր գլխավոր դերով և այն խաղացել է «Լյուին Դևիսի ներքնաշխարհը» (2013),որի համար նա արժանացավ «Ոսկե Գլոբուս» նոմինացիային, «Ամենադաժան տարին» (2014) և «Մեքենայից կազմվածը» (2015)։ Նա կխաղա նաև «Ասղային պատերազմեր. Ուժերի զարթոնք» Դամերոնի դերում և «Իքս Մարդիկ. ապոկալիպսիս» տիտղոսավոր մարդու դերում։


== Կենսագրություն ==
Օսկար Այզեկը ծնվել է Գվատեմալում, նրա հայրը՝ Օսկար Գոնսալո Էռնանդեսը, Կուբայից է, մայրը՝ գվատեմալայից։ Այզեկան ունի ֆրանսիական և այլ եվրոպական արմատներ։ Մայամիում նա սովորել է սոլո կիտառ նվագել և եղել է «The Blinking Underdogs» խմբի վոկալիստ։


== Ծանոթագրություններ ==
Բեզիկով

Բեզիկով (ուկրաիներեն՝ Безиків), գյուղ Ուկրաինայի Չեռնիգովի մարզի Գորոդնյայի շրջանում։
2010 թվականի տվյալներով Բեզիկով գյուղում բնակվում էր 10 մարդ։ Բնակչության խտությունը կազմում էր 31,18 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլեգ Բրիժակ

Օլեգ Բրիժակ (գերմ.՝ Oleg Bryjak, ուկրաիներեն՝ Олег Брижак, հոկտեմբերի 27, 1960(1960-10-27)[…], Jezkazgan, Ղազախական ԽՍՀ, ԽՍՀՄ - մարտի 24, 2015(2015-03-24)[…], Պրա-Օտ-Բլեոն), Ժեզկազգանում ծնված ուկրաինական ծագմամբ գերմանացի օպերային երգիչ։


== Կենսագրություն ==
Օլեգ Բրիժակը ծնվել է Ղազախական ԽՍՀ Ժեզկազգան քաղաքում, ուկրաինական ընտանիքում։ Օլեգի հայրը Հայրենական պատերազմի ժամանակ 15 տարեկան հասակում հարկադիր աշխատանքի համար բռնազավթված Ուկրաինայից տարհանվել է Գերմանիա, իսկ ԽՍՀՄ վերադառնալուց հետո ձերբակալվել և ուղարկվել է Ղազախստանի ճամբարներ։ 1979 թվականին Օլեգ Բրիժակն ավարտել է Կարագանդայի քաղաքային երաժշտական ուսումնարանի բայանի դասարանը։ Ուսանելու տարիներին աշխատել է ուսանողական երգչախմբում, որտեղ նրա ձայնն ուշադրության է արժանացել, բայց միայն հայրը կարողացավ համոզել նրան փորձելու երգել։ 1984 թվականին Բրիժակն ավարտել է Ալմա Աթայի կոնսերվատորիայի վոկալ դասարանը և սկսել դասավանդել Ժեզկազգանի և Տեմիրտաու երաժշտական դպրոցներում։
1986-1989 թվականներին Եղել է Չելյաբինսկի և Լվովի օպերայի թատրոնների մենակատար, 1989-1991 թվականներին՝ Լենինգրադի Մ. Ի. Գլինկայի անվան կապելլայի մենակատար։ 1990 թվականին Շտուտգարտում ստացել է Սիլվիա Գեստի անվան կոլորատուրային երգիչների միջազգային մրցույթի (գերմ.՝ Internationalen Koloratur-Gesangswettbewerbs-Sylvia Geszty) երկրորդ մրցանակը։
1991 թվականին տեղափոխվել է Գերմանիա և Կարլսրուեում միացել Բադենի պետական թատրոնի կազմին։ 1996 թվականից մինչև մահ եղել է Դյուսելդորֆի Ռեյնի օպերային գերմանական թատրոնի մենակատար։
Մի քանի անգամ մասնակցել է Բայրոյթի թատերական փառատոնին։
1980-ականների վերջում Օլեգ Բրիժակը ձեռնադրվել է Ռուս Ուղղափառ եկեղեցու սարկավագ։ Հոգևոր ծառայությունէ իրականացրել Դյուսելդորֆի մոտ գտնվող Կրեֆելդի ուկրաինական ուղղափառ եկեղեցում երկու լեզվով` ուկրաիներեն և գերմաներեն։
Մահացել է 2015 թվականի մարտի 24-ին Թիվ 9525 չվերթի աղետի ժամանակ։ Այդ չվերթով Օլեգն ու նրա գործընկերը՝ օպերային երգչուհի Մարիա Ռադները, տուն էին վերադառնում Բարսելոնայից, Լիսեո օպերային թատրոնում կայացած Ռիխարդ Վագների «Զիգֆրիդ» օպերայում ելույթ ունենալուց հետո։


== Ծանոթագրություններ ==
Կաուդետե (քաղաք)

Կաուդետե ( իսպ.՝ Caudete (Albacete)), քաղաք և մունիցիպալիտետ Իսպանիայում, գտնվում է Ալբասետե պրովինցիայում՝ Կաստիլիա-Լա Մանչա ինքնավար հանրույթի կազմում։ Մունիցիպալիտետը գտնվում է Մոնտե Իսպերիկո Կորրեդոր դե Ալմանսա շրջանի կազմում։ Տարածքը  141, 61 կմ² է, բնակչության թիվը՝ 10477 մարդ(ըստ 2011 թվականի տվյալների)։ Մարզկենտրոնից հեռավորությունը 100 կմ է։


== Արտաքին հղումներ ==
պաշտոնական կայք
Վանդոմի հրապարակ

Վանդոմի հրապարակ (ֆր.՝ Place Vendôme), նախկինում Լյուդովիկոս Մեծի հրապարակ (Place Louis le Grand), Փարիզի հինգ թագավորական հրապարակներից մեկն է։
Փարիզի մետրոպոլիտեն՝ 3, 7, 8 գծեր, Opéra կայարան։


== Նկարագրություն ==
Գտնվում է Փարիզի առաջին շրջանում, Փարիզյան օպերայից ոչ հեռու։ Ստեղծվել է 1699 թվականին, ճարտարապետ ժյուլ Արդուեն-Մանսարի նախագծով, Լյուդովիկոս XIV պատվին, իսկ անվանումը ստացել է Սեզար դե Վանդոմ պալատից։ Կլասիցիզմի ոճով միատեսակ կառույցները, որոնք շրջապատում էին հրապարակը ավարտվել են 1720 թվականին։
Վանդոմի հրապարակի կենտրոնում տեղակայված է 44 մետրանոց Վանդոմի սյունը, Նապոլեոն II արձանով, իրականացված Տրայանոսի սյունի կերպարով։
Հրապարակի արևմտյան հատվածում № 15-ի ներքո գտնվում է 1898 թվականին Սեզար Ռիցի կողմից հիմնադրված «Ռից» հյուրանոցը։ 1979 թվականից «Ռից» հյուրանոցը պատկանում է եգիպտացի միլիարդատեր Մոհամեդ ալ Ֆայեդին, ում որդին՝ Դոդի ալ-Ֆայեդն մահացել է Արքայադուստր Դիանայի հետ։ Հենց Ռից հյուրանոցից է դուրս եկել ալ Ֆայեդի ավտոմեքենան, երբ դ՛Ալմա հրապարակի տակ տեղի է ունեցել ավտովթարը։ «Ռից» հյուրանոցում իջևանած հայտնի հյուրերի շարքում են՝ կոմսուհի դի Կաստիլոնեն և Կոկո Շանելը (այնտեղ անցկացրել է կյանքի վերջին 37 տարին), Էռնեստ Հեմինգուեյը, Չարլի Չապլինը, Մարսել Պրուստը և ուրիշներ։
№ 12 առանձնատանը 1849 թվականին մահացել է Շոպենը։ Այդ նույն շենքում Նապոլեոն III ծանոթացել է ապագա կնոջ՝ Եվգենյայի հետ։
1934 թվականից ի վեր № 21 տանը գտնվում է Էլզա Սկիապարելիի նորաձևության տունը։ Վանդոմի հրապարակում գտնվում են բազմաթիվ բուտիկններ, այդ թվում նաև ոսկերչական, օրինակ՝ Chanel-ի շտաբակայանը, Cartier-ի  և Chaumet-ի բուտիկները։


== Ծանոթագրություններ ==
Խեսուս դել Մուրո

Խեսուս դել Մուրո Լոպեսը (իսպ.՝ Jesús del Muro López, ծնվել է 1937 թ. նոյեմբերի 30-ին Մեքսիկայի մայրաքաղաք Մեխիկոյում) մեքսիկացի ֆուտբոլային մարզիչ է և նախկին պաշտպան։ Մեքսիկայի հավաքականի կազմում մասնակցել է ֆուտբոլի աշխարհի առաջնության 1958, 1962 և 1966 թվականների խաղարկություններին։ Տարբեր տարիների մարզել է Մեքսիկայի երիտասարդական, մինչև 20 տարեկանների և մինչև 17 տարեկանների հավաքականները։


== Հղումներ ==
Տեղեքարտ Խեսուս դել Մուրո national-football-teams.com, fifa.com Archived 2011-10-16 at the Wayback Machine. (en), fannet.org(չաշխատող հղում) (ru)
Ռոման Բյուրկի

Ռոման Բյուրկի (գերմ.՝ Roman Bürki, նոյեմբերի 14, 1990(1990-11-14), Münsingen, Շվեյցարիա), շվեյցարացի պրոֆեսիանալ ֆուտբոլիստ, ով հանդես է գալիս «Դորտմունդի Բորուսիայում» և Շվեյցարիայի հավաքականում՝ դարպասապահի դիրքում։ 2018 թվականի հունիսի 5-ի դրությամբ տրանսֆերային արժեքը կազմում է 7.000.000 €:


== Ֆուտբոլային կարիերա ==


=== Ակումբային ===
Բյուրկին ֆուտբոլով սկսել է զբաղվել իր ծննդավայրում, իսկ 14 տարեկանում հրավիրվել է «Յանգ Բոյս» ֆուտբոլային ակումբի ակադեմիա։ Այնտեղ անցկացրած 4 տարուց 2-ում նա խաղաց թիմի Մ21 կազմում։ 2009 թ.-ից Ռոմանը սկսեց ճանապարհորդել՝ վարձավճարով հանդես գալով տարբեր ակումբներում։ 2009/10 մրցաշրջանի կես տարի անցկացրեց «Տուն»-ում։ 2010/11 մրցաշրջանը սկսեց «Շաֆֆհաուզեն»-ում, որտեղ նա խաղաց 9 խաղ, որից հետո վերադարձավ «Յանգ  Բոյս» և անգամ հասցրեց 2 խաղ անցկացնել ազգային առաջնությունում, իսկ հետո կրկին վարձավճարով հեռացավ ակումբից։ 2011 թ.-ից նա սկսեց հանդես գալ «Գրասսհոպպեր»-ում։ 2,5 տարում Բրյուկին հասցրեց խաղալ 75 խաղ և դառնալ թիմի առաջին համարը, որից հետո ակումբի կառավարությունը որոշեց 1,8 մլն. եվրոյով գնել երիտասարդ դարպասապահի տրանսֆերը։ Բյուրկիի գլխավոր հաջողությունը եղավ 2013 թ.-ին, երբ իր թիմը 10 տարվա մեջ առաջին անգամ դարձավ Շվեյցարիայի գավաթակիր ՝ եզրափակչում 11-մետրանոց հարվածաշարում հաղթելով «Բազել»-ին։
2014 թ. մայիսի 24-ին Բյուրկին գնաց գերմանական «Ֆրայբուրգ»։.
2015 թ. հունիսի 14-ին Բյուրկին պայմանագիր կնքեց Դորտմունդի «Բորուսիայի» հետ մինչև 2019 թ.։ Ռոման Վայդենֆելերի կարիերան ավարտելուց հետո՝ 2018 թվականի ամռանը, պարզ դարձավ, որ Բյուրկին այդուհետև կշարունակի իր ելույթները 1 համարի մարզաշապիկի ներքո՝ նախկին 38-ի փոխարեն։


== Ձեռքբերումներ ==
Շվեյցարիայի գավաթակիր (1)։ 2013Բորուսիա Դորտմունդ

Գերմանիայի գավաթակիր (1)։ 2017


== Ծանոթագրություններ ==


== Արտաքին հղումներ ==
Պրոֆիլը weltfussball.de կայքում
Պրոֆիլը Transfermarkt.de կայքում
Արմենակյան փողոց (Երևան)

Արմենակյան փողոց, փողոց Երևանի Կենտրոն և Նորք-Մարաշ վարչական շրջաններում։ Անվանվել է ի պատիվ ազատամարտիկ-հրամանատար, հասարակական գործիչ, ՀՀ Ազգային ժողովի դահլիճում 1999 թվականի հոկտեմբերի 27-ի ոճրագործության ժամանակ զոհված Արմենակ Արմենակյանի։


== Տվյալներ ==
Սկսվում է Մյասնիկյան պողոտայից, ձգվում դեպի հարավ-արևմուտք՝ հասնելով Գևորգ Հովսեփյան, Նորքի 8-րդ փողոցների և Խանզադյան փողոցի 2-րդ նրբանցքի հանգույց։ Նախկինում կոչվել է Ամառանոցային փողոց։


== Հատող փողոցներ ==
Արմենակյան փողոցի 1-ին անցուղի
Խանզադյան փողոց
Արմենակյան փողոցի 2-րդ անցուղի


== Նշանակալի օբյեկտներ, հուշարձաններ ==
Նորքի Սուրբ Աստվածածին եկեղեցի
«Նորք-Մարաշ» բժշկական կենտրոն
«Նաիրի» հյուրանոցային համալիր
Նորք-Մարաշ վարչական շրջանի ղեկավարի աշխատակազմ
Հայաստանում Ղազախստանի դեսպանություն
«Նորք» ինֆեկցիոն կլինիկական հանրապետական հիվանդանոց
«Հայանտառ» պետական ոչ առևտրային կազմակերպություն
Ջրային հիմնահարցերի և հիդրոտեխնիկայի ինստիտուտ


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևանի փողոցներ. նոր անվանում, նախկին անվանում
Երևան քաղաքի քաղաքային նշանակության փողոցների ցանկ
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Մարչելլո Մալպիգի

Մարչելլո Մալպիգի (իտալերեն՝ Marcello Malpighi, մարտի 10, 1628(1628-03-10)[…], Կրևալկորե, Բոլոնյա գավառ, Էմիլիա Ռոմանիա - նոյեմբերի 29, 1694(1694-11-29), Հռոմ, Պապական մարզ), իտալացի կենսաբան, բժիշկ, Լոնդոնյան թագավորական ընկերության անդամ։


== Կենսագրություն ==
Սովորել է Բոլոնյան համալսարանում։ Նույն համալսարանի բժշկագիտության դոկտոր (1653), պրոֆեսոր (1656-1691)։ Բույսերի և կենդանիների միկրոսկոպիական անատոմիայի հիմնադիրներից է։ 180 անգամ խոշորացնող մանրադիտակով հետազոտել է բույսերի բջջային կառուցվածքը, հայտնագործել տրաքեաները, հաստատել նյութերի վերընթաց ու վարընթաց հոսքերի առկայությունը, բացահայտել տերևների դերը բույսերի սնուցման գործում։


== Աշխատություններ ==
Նկարագրել է փայծաղի ավշային մարմնիկները, երիկամային կծիկները, սարդակերպերի, բազմոտանիների և միջատների արտաթորության օրգանները, մաշկի ծլական շերտը (այդ գոյացությունները կոչվել են Մարչելլոյիի անունով), ինչպես նաև արյան մարմնիկները, թոքերի ալվեոլները, լեզվի համային պտկիկները և այլն։ Մարչելլոյի հայտնագործել է մազանոթային արյան շրջանառությունը։


== Գիտական աշխատանքներ ==

De Pulmonibus, 1661
Epistolae Anatomicae de Cerebro ac Lingua, 1665
De Externo Tactus Organo, 1665
De viscerum structura exercitatio anatomica, 1666
De polypo cordis, 1666
Dissertatio epistolica de bombyce, 1669
Anatomia Plantarum, 1671
De Formatione Pulli in Ovo, 1673
De ovo incubato, 1675
Opera omnia, seu Thesaurus locupletissimus botanico-medico-anatomicus, 1687
De Structura Glandularum Conglobatarum, 1689


== Ծանոթագրություններ ==


== Արտաքին հղումներ ==
Biography of Marcello Malpighi in the Encyclopaedia Britannica
Some places and memories related to Marcello Malpighi
Ոչ տիպիկը

«Ոչ տիպիկը» (անգլ.՝ Atypical), ամերիկյան կատակերգական դրամա հասունացման մասին, որը ստեղծել է Ռոբիա Ռաշիդը։ Սերիալի պրեմիերան կայացել է 2017 թվականի օգոստոսի 11-ին Նեթֆլիքս հարթակում։ Քննադատները շոուն ջերմ են ընդունել։
2017 թվականի սեպտեմբերի 13-ին Նեթֆլիքսը երկարացրել է սերիալը 13 էպիզոդներից բաղկացած երկրորդ եթերաշրջանի համար։ Այն հրապարակվել է 2018 թվականի սեպտեմբերի 7-ին և բաղկացած է 10 սերիայից։ 2018 թվականի հոկտեմբերի 24-ին Նեթֆլիքս սթրիմինգային ծառայությունը 3 տարով երկարացրել է «Ոչ տիպիկը» վեբ-սերիալը։


== Սյուժե ==
Առաջին եթերաշրջան
Աուտիստական սպեկտրի խանգարումով 18-ամյա Սեմ Գարդները ընտանիքին հայտնում է, որ ցանկանում է իր համար աղջիկ գտնել։ Մինչ Սեմը ուզում է գլուխ հանել իր անձնական կյանքից, ինչը նրան հեշտ չի տրվում, ընտանիքի անդամներն ունենում են իրենց խնդիրները, որոնք նույնպես անհրաժեշտ է լուծվեն։
Երկրորդ եթերաշրջան
Սեմը սովորում է ավարտական դասարանում, և նա դեռ չգիտի, թե ինչ պետք է անի ապագայում։ Նման իրավիճակում է նաև նրա կրտսեր քույրը՝ Քեյսին։ Իրավիճակը խորանում է ծագած ընտանեկան ճգնաժամով։
Երրորդ եթերաշրջան
Մեծ փոփոխությունները միշտ այդքան էլ հեշտ չեն, հատկապես Սեմի համար։ Սակայն բարդ ընտրություն պետք է կատարեն նրա ընտանիքի բոլոր անդամները։


== Դերերում ==


=== Հիմնական կազմ ===
Ջենիֆեր Ջեյսոն Լի՝ Էլզա Գարդներ
Քեյր Գիլքրիստ՝ Սեմ Գարդներ
Բրիջեթ Լանդի-Փեյն՝ Քեյսի Գարդներ
Էմի Օկուդա՝ Ջուլյա Սասակի
Մայքլ Ռապապորտ՝ Դագ Գարդներ


=== Երկրորդական կազմ ===
Գրեմ Ռոջերս՝ Էվան Շափին
Նիք Դոդանի՝ Զախիդ
Ռաուլ Կաստիլիո՝ Նիկ
Ջեննա Բոյդ՝ Փեյջ Հարդվեյ
Ռեյչել Ռեդլիֆ՝ Բեթ Շափին


== Քննադատների արձագանքներ ==
«Ոչ տիպիկ»-ի թողարկումից հետո հեռուստասերիալն ընդհանուր առմամբ դրական արձագանքներ է ստացել քննադատներից։ «Metacritic» կայքում առաջին եթերաշրջանը 100 միավորից ստացել է 66-ը՝ հիմնված 20 քննադատների կարծիքի վրա։ «Rotten Tomatoes» կայքում առաջին եթերաշրջանի թարմության վարկանիշը 76 % է, իսկ միջին վարկանիշը՝ 10-ից 5.32: Ընդհանուր առմամբ լավ է ընդունվել դերասանական կազմը, հատկապես առանձնացվել է Քեյր Գիլքրիստի խաղը։ Միևնույն ժամանակ Գիլքրիստին քննադատել են ոչ այնքան ճշգրիտ, կամ էլ աուտիստի չափազանց կարծրատիպային պատկերման համար։ Որոշ քննադատներ սցենարը վատ գրված են համարել։ Ֆիլմի վերաբերյալ դիտողություններ են եղել նաև աուտիզմին առնչվող մարդկանցից։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Զադորոժնեե

Զադորոժնեե (ուկրաիներեն՝ Задорожні), գյուղ Ուկրաինայի Խարկովի մարզի Պերվոմայսկի շրջանում։
2001 թվականի տվյալներով Զադորոժնեե գյուղում բնակվում էր 87 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեքսիկայի զինանշան

Մեքսիկայի զինանշան, Մեքսիկայի ազգային խորհրդանիշերից մեկը՝ դրոշի և օրհներգի հետ։ Զինանշանի հիմնական մասը Կակտուսների վրա կանգնած Մեքսիկական քարարծիվն է, որը իր բերանում պահում է օձին։ Ացտեկների տեսանկյունից դա կրում է խոր կրոնական բնույթ, սակայն եվրոպացիները այս զինանշանը վերագրում են որպես բարու և չարի կռիվ։ Զինանշանի վրա պատկերված են նաև կաղնու և դափնու տերևներ։


== Արտաքին հղումներ ==
Մեքսիկայի ազգային խորհրդանիշներ Archived 2005-01-17 at the Wayback Machine. (անգլ.)
Մեքսիկայի զինանշան Archived 2005-10-28 at the Wayback Machine. (իսպ.)


== Տես նաև ==
Մեքսիկայի դրոշ
Մեքսիկայի օրհներգ
Սավերցի (գյուղ, Պոպելնյանսկի շրջան)

Անվան այլ կիրառումների համար տե՛ս՝ ՍավերցիՍավերցի (ուկրաիներեն՝ Саверці), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1585 թվականին։
2001 թվականի տվյալներով Սավերցի գյուղում բնակվում էր 751 մարդ։ Բնակավայրը զբաղեցնում է 2753 կմ² տարածք։ Բնակչության խտությունը կազմում էր 272,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)